Ríkisstjórnin treystir sér ekki til að hefja þingstörf af fullum þunga vegna þess að fjárlagafrumvarpið er ekki tilbúið. Þetta segir þingflokksformaður Samfylkingarinnar. Ríkisstjórnin hafi nýtt sér ástandið í Norðvesturkjördæmi sem skjól.
Þingflokksformenn stjórnarandstöðuflokkanna hittust á fundi nú fyrir hádegi til að ræða stöðuna sem upp sé komin þar sem ekki stendur til að ræða fjárlagafrumvarpið fyrr en í byrjun desember. Þau segja ríkisstjórnina hafa nýtt sér ástandið í Norðvesturkjördæmi sem skjól.
Þingflokksformenn allra flokka funduðu í gær með starfandi forseta Alþingis Willum Þór Þórssyni þar sem ákveðið var að setja þing á þriðjudaginn, kjósa kjörbréfanefnd og fresta svo fundi til fimmtudags til að ræða tillögur undirbúningskjörbréfanefndar og greiða um þær atkvæði. Ný ríkisstjórn og nýr stjórnarsáttmáli verði þannig ekki kynnt fyrr en eftir þennan fimmtudag. Síðan stendur til að fjárlagafrumvarpið verði ekki lagt fram og rætt fyrr en í byrjun desember. Þingflokksformenn stjórnarandstöðuflokkanna hittust á fundi fyrir hádegi til að ræða þessa stöðu, Helga Vala Helgadóttir er þingflokksformaður Samfylkingarinnar.
við vorum að ræða þá stöðu sem uppi er að ríkisstjórnarflokkarnir treysta sér ekki til að hefja hér þingstörf fyrr en 6. desember að því er virðist það er í annarri viku desembermánaðar þau eru ekki tilbúin með fjárlög þrátt fyrir þennan langa tíma sem liðinn er frá kosningum.
Helga Vala segir fjölmörg stór og brýn mál bíða umræðu Alþingis nú þegar fimm mánuðir séu frá því þing kom síðast saman. Megi þar nefna alvarlegt ástand í heilbrigðiskerfinu í miðjum faraldri, hækkandi stýrivexti og sölu Mílu svo fátt eitt sé nefnt og ætli þau að reyna að ná tali af leiðtoga ríkisstjórnarinnar til að fara yfir málin.
þannig að þið teljið að ríkisstjórnin treysti sér ekki til að koma með fjárlagafrumvarpið strax? ja það voru tíðindin af fundinum í gær með sitjandi forseta þingsins að fjárlagafrumvarpið er bara langt í frá tilbúið nú átta vikum eftir kosningar
þau hafa verið að nýta sér þetta ástand í Norðvesturkjördæmi sem einhvers konar skjól
Ríkisstjórnin treystir sér ekki til að hefja þingstörf af fullum þunga vegna þess að fjárlagafrumvarpið er ekki tilbúið. Þetta segir þingflokksformaður Samfylkingarinnar. Ríkisstjórnin hafi nýtt sér ástandið í Norðvesturkjördæmi sem skjól.